Source: https://www.noveaspi.sk/products/lawText/1/60075/1/2
Timestamp: 2019-03-20 01:39:03+00:00

Document:
Vyhláška 152/2005 Z.z. - o určenom čase a o určenej kvalite dodávky tepla pre konečného spotrebiteľa úplné a aktuálne znenie | Nové ASPI | Wolters Kluwer SR, s.r.o.
§ 1-5 152/2005 Z.z. VYHLÁŠKA
* PRÍL. VNÚTORNÉ TEPLOTY VYKUROVANÝCH PRIESTOROV
152/2005 Z.z. o určenom čase a kvalite dodávky tepla pre konečného spotrebiteľa
Vyhláška č. 152/2005 Z.z., o určenom čase a o určenej kvalite dodávky tepla pre konečného spotrebiteľa, Ministerstva hospodárstva Slovenskej republiky.
65/2005 Zbierky zákonov na strane 1298.
Ministerstvo hospodárstva Slovenskej republiky podľa § 16 ods. 2 zákona č. 657/2004 Z.z. o tepelnej energetike ustanovuje:
(1) Určený čas dodávky tepla na vykurovanie (ďalej len "vykurovacie obdobie") sa začína spravidla 1. septembra príslušného kalendárneho roka a končí sa 31. mája nasledujúceho kalendárneho roka.
(2) Teplo na vykurovanie začne dodávateľ 1) tepla (ďalej len "dodávateľ") dodávať, ak
a) vonkajšia priemerná denná teplota vzduchu vo vykurovacom období klesne počas dvoch za sebou nasledujúcich dní pod 13 stupňov C a podľa predpovede vývoja počasia nemožno očakávať zvýšenie vonkajšej priemernej dennej teploty v nasledujúcom dni nad túto hodnotu a
b) vonkajšia priemerná denná teplota, ktorá tvorí štvrtinu súčtu vonkajších teplôt meraných o 7.00 h, o 14.00 h a o 21.00 h v tieni s vylúčením vplyvu sálania okolitých stien bytových domov, pričom teplota meraná o 21.00 h sa započítava dvakrát, nie je vyššia ako 13 stupňov C.
(3) Dodávateľ preruší vykurovanie, ak vonkajšia priemerná denná teplota vzduchu vo vykurovacom období vystúpi počas dvoch za sebou nasledujúcich dní nad 13 stupňov C a podľa predpovede vývoja počasia nemožno očakávať pokles vonkajšej priemernej dennej teploty v nasledujúcom dni pod túto hodnotu. Dodávateľ obnoví vo vykurovacom období vykurovanie po splnení podmienok dodávky tepla podľa odseku 2.
(4) Dodávateľ a odberateľ, ktorý rozpočítava množstvo dodaného tepla konečnému spotrebiteľovi, sa môžu na základe zmluvy o dodávke a odbere tepla 2) dohodnúť na vykurovaní mimo vykurovacieho obdobia.
(5) Dodávku tepla na prípravu teplej úžitkovej vody je dodávateľ povinný dodávať denne od 4.00 h do 23.00 h, ak sa s odberateľom nedohodnú 3) inak.
(6) Teplú vodu je dodávateľ povinný dodávať denne v čase od 5.00 h do 23.00 h alebo v inom čase dohodnutom v zmluve o dodávke a odbere tepla. 2)
(7) Dodávku tepla na iné využitie, ako je uvedené v odsekoch 5 a 6, je dodávateľ povinný dodávať podľa odberového diagramu dohodnutého v zmluve o dodávke a odbere tepla. 2)
(1) Teplo na vykurovanie musí byť dodávané tak, aby bola dosiahnutá výsledná teplota ti vo vykurovaných priestoroch podľa prílohy s maximálnou odchýlkou (ti - 1) stupňov C až (ti + 3) stupňov C. Výslednou teplotou ti je vnútorná teplota v miestnosti meraná určeným meradlom. 4)
(2) V čase od 22.00 h do 5.00 h nasledujúceho dňa dodávateľ môže po dohode 2) s odberateľom obmedziť vykurovanie v závislosti od vykurovaného objektu tak, aby boli dodržané požiadavky na tepelnú stabilitu miestnosti.
(3) Dodávku tepla na prípravu teplej úžitkovej vody je dodávateľ povinný dodávať tak, aby teplota teplej úžitkovej vody na výtoku u konečného spotrebiteľa bola najmenej 45 stupňov C a najviac 55 stupňov C.
(4) Ak sústava tepelných zariadení 5) v objekte spotreby 6) nie je hydraulicky vyregulovaná, kvalita dodávky tepla na vykurovanie a kvalita dodávky tepla na prípravu teplej úžitkovej vody na odbernom mieste 7) sa musí zabezpečiť na úrovni parametrov dohodnutých v zmluve o dodávke a odbere tepla.
Ak regulačné stupne, ktoré určujú rozsah a spôsob obmedzení dodávky tepla, ktoré sú vyhlásené dodávateľom podľa osobitného predpisu, 8) obmedzujú kvalitu dodávky tepla, teplo dodávateľ dodáva podľa obmedzení uvedených v jednotlivých regulačných stupňoch.
Zrušuje sa vyhláška Ministerstva hospodárstva Slovenskej republiky č. 15/1999 Z.z., ktorou sa ustanovujú podrobnosti o spôsobe merania dodávok tepla, spôsob výpočtu škody vzniknutej dodávateľovi tepla neoprávneným odberom tepla a technické požiadavky na zabezpečenie hospodárnosti prevádzky sústavy tepelných zariadení, dodávok tepla na vykurovanie a na prípravu teplej úžitkovej vody.
Pavol Rusko v.r.
Vykurované priestory                        výsledná teplota ti
obývacie miestnosti, t.j. obývacie izby,
spálne, jedálne, jedálne s kuchynským
kútom,
pracovne, detské izby                                 21
kuchyne                                               20
kúpeľne                                               24
WC                                                    20
vykurované vedľajšie miestnosti
(predsiene, chodby atď.)                              15
vykurované schodište                                  10
kancelárie, čakárne, zasadacie siene,
jedálne                                               20
vykurované vedľajšie miestnosti (chodby,
hlavné schodište, WC atď.)                            15
vykurované vedľajšie schodište                        10
učebne, kresliarne, rysovne, kabinety,
laboratóriá, jedálne                                  20
učebné dielne                                         18
telocvične                                            15
šatne v telocvični                                    20
kúpeľne a šatne                                       24
ordinácie a ošetrovne                                 24
schodište, WC, šatne len pre vrchný odev atď.)        15
materské školy - učebne, herne, spálne                22
- šatne pre deti                       20
- umyvárne pre deti                    24
- izolačné miestnosti                  22
izby pre chorých, čakárne                             22
ošetrovne, ordinácie, vyšetrovne, prípravy,
operačné sály najmenej                                25
predsiene, chodby, schodište, WC                      20
služobné miestnosti                                   20
sklady liekov                                   15 až 20
sklady                                                15
predajné miestnosti všeobecne                         20
predaj trvanlivých potravín                           18
predaj mäsa, mliečnych výrobkov, ovocia               15
sklady všeobecne                                      15
sklady potravín                                 10 až 12
WC atď.)                                              15
kancelárske miestnosti                                20
izby pre hostí                                        20
hotelové haly, zasadacie miestnosti,
jedálne, sály                                         20
hlavné schodište                                      15
kuchyňa                                               15
vedľajšie miestnosti (chodby, WC atď.)                15
vedľajšie schodište                                   10
7. Divadlá, kiná, koncertné sály a iné
kultúrne miestnosti
hľadisko a sály vrátane priľahlých priestorov         20
chodby, schodište, WC                                 15
šatne pre účinkujúcich                          22 až 24
haly s bazénom najmenej                               24
sprchy, šatne, miestnosti pre masáž                   24
vedľajšie miestnosti (chodby,
schodište, WC atď.)                                   22
dielne pre jemnú mechaniku                      18 až 20
zámočnícke dielne                               16 až 18
obrábacie dielne                                      18
montážne haly - pre jemnú montáž                16 až 18
- pre hrubú montáž                12 až 14
zlievárne                                             10
šatne - len na odkladanie vrchného odevu              15
- na prezliekanie                               20
umyvárne - len na umývanie do polovice tela           22
- sprchy a šatne pri sprchách                24
hygienické kúty pre ženy                              24
kancelárske miestnosti, vrátnice atď.                 20
chodby, WC a iné vedľajšie miestnosti                 15
kuchyne (pre hromadné stravovanie)                    15
spoločné nocľahárne                             16 až 18
výstavné sály, múzeá                                  15
telocvične, športové haly                             15
uzavreté miestnosti pre
cestujúcich - na staniciach                           15
- na letiskách                            20
garáže a iné miestnosti chránené proti mrazu           5
1) § 2 písm. d) zákona č. 657/2004 Z.z. o tepelnej energetike.
2) § 19 zákona č. 657/2004 Z.z.
3) § 17 ods. 2 zákona č. 657/2004 Z.z.
4) § 8 zákona č. 142/2000 Z.z. o metrológii a o zmene a doplnení niektorých zákonov v znení zákona č. 431/2004 Z.z.
5) § 2 písm. l) zákona č. 657/2004 Z.z.
6) § 2 písm. p) zákona č. 657/2004 Z.z.
7) § 2 písm. o) zákona č. 657/2004 Z.z.
8) § 1 ods. 1 písm. b) a ods. 7 vyhlášky Ministerstva hospodárstva Slovenskej republiky č. 151/2005 Z.z., ktorou sa ustanovuje postup pri predchádzaní vzniku a odstraňovaní následkov stavu núdze v tepelnej energetike.

References: § 1
 § 16
 § 2
 § 19
 § 17
 § 8
 § 2
 § 2
 § 2
 § 1